Martin Hartman

Martin Hartman (; ) — alman şərqşünas-ərəbşünası.

 Həyatı 
Martin Hartman 1851-ci ildə Breslauda (indiki Vrotslavda) anadan olmuşdur. İbtidai və orta təhsilini həmin şəhərdə almışdır. 1875-ci ildə Leypsiq Universitetində professor Henrix Leberext Fleyşerin rəhbərliyində "Sami dillərində çoxhərfli birləşmələr" () adlı doktorluq işini müdafiə etmişdir. Daha sonra Bursaya və İstanbula gələrək türkcə öyrənmiş, 1876–1887-ci illərdə Beyrutdakı Almaniya konsulluğunda tərcüməçi olaraq çalışmışdır. 1887-ci ildən ölümünə qədər Berlində qurulmuş Şərq Dilləri Seminarı () institutunda dərs demişdir.

 Fəaliyyəti 
Martin Hartman islamşünaslığın müstəqil bir elm kimi tanınmasını qətiyyətlə müdafiə etmişdir. Onun tədqiqat mövzusu yaranışından bu günə qədər İslam və onun Çindən Qərbi Afrikaya qədər yayılma coğrafiyasını əhatə edib. O, Almaniya universitetlərində diqqətdən kənarda qalan müasir İslamın öyrənilməsinin böyük əhəmiyyətini vurğulayıb. 1912-ci ildə həmkarları ilə birlikdə Almaniya İslamşünaslıq Cəmiyyətini () və islamşünaslığa dair "Die Welt des Islamics" jurnalını təsis etmişdir. Martin Hartman ərəb xalq mahnılarını ilk toplayanlardan biri olub, ərəb mətbuatı haqqında yazılar yazıb. Çində İslamın yayılması haqqında ilk bəhs edənlərdən olub. Osmanlı imperiyasında baş verən hadisələrdən də geniş yazıb.

O, Almaniyada islamşünaslığın öyrənilməsinə sosioloji metodu gətirən ilk şəxsdir.

 Əsərləri 

 Arabischer Sprachführer für Reisende (Leypsiq, 1880)
 Die hebräische Verskunst (Berlin, 1894)
 Metrum und Rhytmus. Die Entstehung der arabischen Versmaße (Gissen, 1896)
 Das Muwaššaḥ. Das arabische Strophengedicht (Veymar, 1897)
 The Arabic Press of Egypt (London, 1899)
 Lieder der libyschen Wüste (Leypsiq, 1900)
 Čaghataisches. Die Grammatik ussi lisani turki des Mehemed Sadiq (Heydelberq, 1902)
 Chinesisch Turkestan. Geschichte, Verwaltung, Geistesleben und Wirtschaft (Halle, 1908)
 Der Islam. Geschichte-Glaube-Recht. Ein Handbuch (Leypsiq, 1909)
 Die Frau im Islam. Vortrag (Halle, 1909)
 Fünf Vorträge über den Islam (Leypsiq, 1912)
 Islam, Mission, Politik (Leypsiq, 1912)
 Reisebriefe aus Syrien (Berlin, 1913)
 Die Literatur der neuen Türkei (Leypsiq, 1917)
 Dichter der neuen Türkei (Berlin, 1919)
 Zur Geschichte des Islam in China (Leypsiq, 1921)

 İstinadlar 

Kateqoriya:Alman alimlər
Kateqoriya:Almaniya şərqşünasları
Kateqoriya:Ərəbşünaslar
Kateqoriya:İslamşünaslar